Diari Oficial de la Generalitat Valenciana


Sumari del DOGV 8864, del 23-07-2020 (2020/5960)

ACORD de 17 de juliol de 2020, del Consell, d'autorització de l'increment del límit per a comprometre despeses pluriennals a càrrec de la línia de transferència T8253 (Finançament delegació de competències en matèria d'infraestructures educatives, educació primària) del capítol 7 del programa 422.20 «Ensenyament primari», adscrit a la Conselleria d'Educació, Cultura i Esport. (VL 09.004/20-018).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8864

Data del DOGV
:   23-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/5960


Data del document
:   17-07-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 17 de juliol de 2020, del Consell, d'autorització de l'increment del límit per a comprometre despeses pluriennals a càrrec de la línia de transferència T8253 (Finançament delegació de competències en matèria d'infraestructures educatives, educació primària) del capítol 7 del programa 422.20 «Ensenyament primari», adscrit a la Conselleria d'Educació, Cultura i Esport. (VL 09.004/20-018). [2020/5960]  
  
 El pressupost de la Conselleria d'Educació, Cultura i Esport inclou en els annexos de transferències i subvencions de capital dels programes 422.20 «Ensenyament primari» i 422.30 «Ensenyament secundari», sengles línies de transferències, T8253 i T8254, respectivament, per a finançar la delegació de competències en matèria d'infraestructures educatives, tant en educació primària com secundària, prevista en el Decret llei 5/2017, de 20 d'octubre, del Consell que estableix el règim jurídic de cooperació entre la Generalitat i les administracions locals de la Comunitat Valenciana per a la construcció, ampliació, adequació, reforma i equipament de centres públics docents de la Generalitat. Per Acord del Consell de 12 d'abril de 2019 es va decidir ampliar la dotació econòmica màxima per a aquest programa de cooperació Edificant, que queda fixada en 1.000 milions d'euros, alhora que es va ampliar la seua duració fins a l'exercici 2024.  
En aquest exercici, per acord del Consell del passat 10 d'abril, es va autoritzar una ampliació dels límits per a comprometre despesa pluriennal a càrrec de les línies de transferències esmentades, no obstant això, l'execució de les actuacions previstes s'ha vist afectada per l'emergència sanitària ocasionada per la COVID-19 que ha produït suspensions en la tramitació així com una reducció en el ritme d'execució de les obres, de manera que la Direcció General d'Infraestructures de la Conselleria d'Educació, Cultura i Esport està realitzant un seguiment de les obres amb els respectius ajuntaments que permeta reprogramar-les per a adequar les anualitats a la situació real d'aquestes. Com a conseqüència d'aquesta anàlisi i seguiment ha plantejat la necessitat d'ampliar el límit quantitatiu per a assumir compromisos de despesa pluriennal en l'anualitat 2021, en la línia T8253, d'acord amb el que estableix l'article 40 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
En conseqüència, d'acord amb l'article 40.4 de la Llei 1/2015, de 6 de febrer, a proposta del conseller d'Hisenda i Model Econòmic, el Consell, prèvia deliberació, en la reunió de 17 de juliol de 2020,  
  
  
ACORDA  
  
Autoritzar l'ampliació del límit quantitatiu que fixa l'article 40 de la Llei 1/2015, d'hisenda pública, del sector públic instrumental i de subvencions, per a assumir compromisos de despesa per a l'exercici 2021 a càrrec del capítol 7, línia de transferències T8253 del programa 422.20 «Ensenyament primari», d'acord amb el detall següent:  
  
Anualitat Límit actual Límit modificat  
6653 111.376.156,01 099.696.156,93  
  
  
València, 17 de juliol de 2020  
  
La consellera secretària  
MÓNICA OLTRA JARQUE